అంశ్య పద్వీ

అంశ్య పద్వీ (Marathi: आमश्या पाडवी) మహారాష్ట్ర రాష్ట్రానికి చెందిన రాజకీయ నాయకుడు. ఆయన 2024 మహారాష్ట్ర శాసనసభ ఎన్నికలలో అక్కల్కువ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
అంశ్య పద్వీ 1995 నుండి కొవ్వలి విహీర్ గ్రామ సర్పంచ్‌గా స్థానిక రాజకీయాల్లోకి అడుగుపెట్టి ఆ తరువాత అక్కల్కువ పంచాయతీ సమితికి రెండుసార్లు చైర్మన్‌గా పని చేసి ఇరవై ఏళ్లపాటు పంచాయతీ సమితి సభ్యుడిగా పని చేశాడు. ఆయన అక్కల్కువ వ్యవసాయోత్పత్తుల మార్కెట్ కమిటీ డైరెక్టర్‌గా ఉన్న సమయంలో సామాజిక సంస్థ ద్వారా వివిధ గిరిజన సమస్యలపై ఉధృతంగా ఉద్యమిస్తున్న నాయకుడిగా పేరుగాంచాడు. 

అంశ్య పద్వీ 2014లో   శివసేన పార్టీలో చేరినప్పటి నుంచి శివసేన నందుర్బార్ జిల్లా అధ్యక్షుడిగా ఎన్నికై 2014 మహారాష్ట్ర శాసనసభ ఎన్నికలలో అక్కల్కువ శాసనసభ నియోజకవర్గం నుండి శివసేన అభ్యర్థిగా పోటీ చేసి నాల్గొవ స్థానంలో నిలిచాడు. ఆయన 2019 మహారాష్ట్ర శాసనసభ ఎన్నికలలో శివసేన అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కాగ్డా చండియా పద్వి చేతిలో 2,096 ఓట్ల స్వల్ప తేడాతో ఓడిపోయాడు.  

అంశ్య పద్వీ 2022లో మహారాష్ట్ర శాసనసమండలికి జరిగిన శివసేన పార్టీ నుండి శాసనసమండలి సభ్యుడిగా ఎన్నికై, 2024లోక్‌సభ ఎన్నికలకు ముందు శివసేన (యుబిటి)ని వీడి ఏక్‌నాథ్ షిండే నేతృత్వంలోని శివసేనలో చేరాడు. ఆయన 2024 మహారాష్ట్ర శాసనసభ ఎన్నికలలో అక్కల్కువ శాసనసభ నియోజకవర్గం నుండి  శివసేన అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కాగ్డా చండియా పద్విపై 2,904 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
వర్గం:శివసేన నాయకులు